Dr Dambuur vom Grienfäld, odr dr Drummelhund, isch eso bikannt und prominent in unsrer gliebte Stadt ass me sy Name uff so-n-ere profaane Syyte nit derf nenne (also versuecht wär y jo als Waggis scho…). Sy grossi Lyydeschaft isch,  näbe-n-em Mäntigsschutte uff dr hailige Matte, allewyyl s'drummle (ruesse derf me nit saage, susch wird är rot im Gsicht und riehrt Schleegel umenand); dr Dambuur hett sich dr Frau Fasnacht vrschriibe und isch sit vylne Johre mit Lyyb und Seel innere agsehene Basler Stammclique (Froog 1). Und wenn är nit an d'Fasnacht dänggt, also in de räschtlige 10 Minute vom Johr, no isch är e Alphatier binere Schwizer Grossbangg (Froog 14).